Judecătorii britanici au decis extrădarea omului de afaceri Alexander Adamescu, cercetat pentru dare de mită în România, informează Digi24.

Omul de afaceri Alexander Bogdan Adamescu a fost arestat preventiv, pe 2 martie, în Marea Britanie, după ce avocații săi ar fi prezentat judecătorilor din Regatul Unit un document ce ar fi fost emis de Administrația Națională a Penitenciarelor, instituție care a spus că documentul nu îi aparține.

Adamescu a încercat apoi să obțină eliberarea pe cauțiune dar, ”nefiind convinsă de explicațiile oferite în legătură cu prezentarea acelui document, instanța a respins cererea”, spunea pe 29 martie Direcția Anticorupție.